Document ID: /roh_data/filtered/fineweb-2-filterrobots_roh.jsonl.gz/66556

Sulet paucas interpresas grischunas èn pertutgadas da la taglia minimala da 15%. Quella pretenda l’OECD en l'avegnir per interpresas internaziunalas. Quai ha ditg cusseglier guvernativ Christian Rathgeb en il Cussegl grond. El ha respundì ina dumonda dal deputà liberaldemocratic Norbert Mittner. Ina cifra precisa n'ha il cussegler guvernativ dentant betg savì inditgar. Perquai manchian anc intginas precisiuns e criteris en la lescha pertutgada.
La Svizra introducescha il 2024 la taglia minimala. Cun las entradas supplementaras vul il Grischun promover las interpresas pertutgadas da la taglia. Quant aut che l'import da la taglia vegn ad esser, na saja dentant anc betg pussibel da dir, uschia Christian Rathgeb.